बाद में, अपने राजभोज अभिभाषण में, राष्ट्रपति कोविन्द ने कहा कि भारत की ‘एक्ट ईस्ट पॉलिसी’ और दक्षिण कोरिया की ‘न्यू सदर्न कम्यूनिटी नीति’के बीच सहज तालमेल दिखाई देता है। लोकतंत्रों के रूप में, नीतिपरक बाजार व्यवस्थाओं की आकांक्षा रखने वाले और समावेशी, समतामूलक, स्थायी, सुरक्षित और नियम आधारित अंतरराष्ट्रीय व्यवस्था के प्रति सम्मान रखने वाले देशों के रूप में, यह उचित ही है कि हम दोनों मिलकर काम करें।